polyglot-tagger/wikipedia-language-snippets-filtered huggingface dataset:
ترکی کی تمام مساجد میں مبلغ کے لیے ایک کرسی مختص ہوتی ہے، یعنی امام استاد جو سامعین کو دینی درس دیتا ہے، اور وہ کرسیاں لکڑی، پتھر یا سنگ مرمر سے بنی ہوتی ہیں، جہاں سے مبلغ چند قدموں پر چڑھ کر ایک چھوٹی سی دیوار پر چڑھتا ہے۔
یا موبائل سیڑھی، اور اس پر اونچی جگہ پر بیٹھتا ہے تاکہ وہاں موجود لوگوں کو سبق پہنچایا جا سکے اور اس کی آواز دور سے آسانی سے سنائی دے سکے۔
اولو عمر منصوبہ اورخان غازی مسجد ، جو سلطان اورخان غازی بن عثمان بن ارطغرل نے تعمیر کی تھی ، 1339ء بورصہ میں "الٹا ٹی" طرز پر تعمیر کی گئی تھی ، جو ایک چھوٹے سائز کی ایک منزلہ مسجد ہے۔
اس کے بعد بایزید اول مسجد آئی ، جسے اورخان غازی کے پوتے سلطان بایزید اول نے تعمیر کیا تھا ، اور 1391ء میں کام کا آغاز کیا تھا ، اور اسے تعمیراتی طور پر بورصہ طرز کے منصوبے "الٹا ٹی" پر تعمیر کی جانے والی سب سے پختہ مسجد سمجھا جاتا ہے۔
سلطان سلیم اول نے 1516ء میں مصر اور حجاز کو فتح کیا اور مسلمانوں کے لیے خلیفہ بنا، 1517ء میں کعبہ کے دروازے کا غلاف مکہ مکرمہ سے ان کے لیے بھیجا گیا، جسے مصر میں مملوکوں نے تیار کیا تھا۔
مسجد بایزید اول پر کام مکمل ہونے کے ایک سال بعد ، 1396ء میں نکوپولس کی جنگ شروع ہوئی ، اور سلطان بایزید اول نے وعدہ کیا کہ اگر وہ جنگ جیتنا چاہتا ہے تو وہ مال غنیمت کے بیس مساجد تعمیر کرے گا ، اس جنگ میں ہنگری - بلغاریہ - ویلش - فرانسیسی - برگنڈ - جرمن اتحاد کی فوجوں اور مختلف افواج کو عثمانی فوجوں نے شکست شکست دی اور یہ ہنگری کی دوسری سلطنت کا اختتام تھا۔
بورصہ میں مساجد کے فن تعمیر کا آغاز ابتدائی طور پر ایک مربع کمرے کی شکل میں تعمیر کیا گیا تھا جو مسجد کی چار دیواری پر مبنی ایک بڑے گنبد سے گھرا ہوا تھا اور اس میں پوری مسجد اور نماز کا کمرہ چار مربع دیواروں سے گھرا ہوا ہے اور اس کی چھت گنبد ہے۔
87 یہ نوٹ کیا گیا تھا کہ منبر کے مشرقی حصے میں لکڑی کی فصلوں کی جیومیٹرک ساخت سورج اور اس کے ارد گرد موجود سیاروں کی علامت ہے جو سورج اور ان سیاروں کے درمیان فاصلوں کے حقیقی طول و عرض کے متناسب فاصلے پر ہیں۔
مسجد کی دیواریں بہت موٹی ہیں، تقریبا دو میٹر چوڑی موٹائی تک پہنچتی ہیں، جیسا کہ سیمنٹ اور کنکریٹ کی ایجاد سے پہلے ماضی میں بڑی بڑی عمارتوں کی طرح، اور قدیم فن تعمیر کے طریقوں میں تمام عثمانی مساجد کی طرح جدید تعمیرات میں مضبوط کنکریٹ کے استعمال کے پھیلاؤ سے پہلے بوجھ اٹھانے والی دیواروں کا استعمال کیا جاتا تھا۔
سلطان کا کیبن تقریبا سو سال تک ترک جمہوریہ کے ایک سابقہ فیصلے کے ذریعہ بند رہنے کے بعد صرف چند سال پہلے زائرین کے لئے کھولا گیا تھا ، جس نے انیسویں صدی میں خلافت عثمانیہ کا تختہ الٹ دیا تھا۔
سلطان بایزید اول نے جنگ قسوح میں اپنے والد سلطان مراد اول کی شہادت کے بعد 1389ء میں اقتدار سنبھالا ، لہذا ان کے کارناموں میں 1391-1395 کے درمیان بورصہ میں ایک بڑی مسجد ، بایزید اول کی تعمیر بھی شامل تھی ، جسے "یلدرم بایزید مسجد" یا "یلدرم مسجد" بھی کہا جاتا ہے۔
1815ء میں مسجد میں "مبلغ کی کرسی" کا اضافہ کیا گیا اور یہ سنگ مرمر کے پتھر سے بنائی گئی تاکہ مبلغین اندر بیٹھ کر خطبہ یا سبق دے سکیں، اور مبلغ مسجد کے فرش پر بیٹھنے والوں سے بلند ہو اور اس کی آواز مسجد کے ہر کونے تک پہنچ جائے۔
1517ء میں سلطان سلیم اول کے مصر فتح کرنے اور خلافت سلطنت عثمانیہ کو منتقل ہونے کے بعد سلطان نے مسجد اول کو خانہ کعبہ کے دروازے کا احاطہ تحفے میں دیا اور اسے منبر اور محراب کے بائیں جانب مسجد میں لٹکا دیا گیا۔
تاریخی طور پر ، "سلطان کا مزار" مسجد کے اندر ایک چھوٹی سی عمارت ہے جو جمعہ ، دو عیدوں اور نماز قیام میں سلطان کی نماز کے لئے وقف ہے ، اور رات کو شام کی نماز کے لئے چراغوں سے روشن ہوتی ہے۔
جدید دور میں، بجلی کے استعمال کے ساتھ، ان موم بتیوں کو مسجد عثمانیہ کی روایات کا حصہ بنایا گیا ہے، اور بعض اوقات ہر موم بتی کے اوپر ایک لائٹ بلب نصب کیا جاتا ہے تاکہ یہ اشارہ کیا جا سکے کہ اسے جلایا گیا ہے.
ترکی کی تمام مساجد میں موذن کا کیبن موجود ہے اور امام کو دیکھنے کے لیے منبر کے سامنے ہے جہاں سے حال ہی میں لاؤڈ اسپیکر کی ایجاد سے قبل ہی موذن کی آواز پوری مسجد تک پہنچ گئی تھی۔
مسجد کو 1421ء میں سلطنت کے خاتمے کے بعد دوبارہ عبادت کے لئے کھول دیا گیا تھا (سلطان بایزید اول کے بیٹوں کے درمیان قید میں موت کے بعد خانہ جنگی)۔
حیاتیات میں انتخابیت سے مراد یہ ہوتی ہے کہ کوئی سالمہ جسم میں موجود بہت سے سالمات یا جوہروں کے درمیان کیسے اور کس حسن کارکردگی سے اپنے مقصد کا سالمہ یا جوہر چنتا ہے یا اس کا انتخاب کرتا ہے انتخابیت
اگرچہ تمام سیرین تھریونین حرکی خامرے ہی سیرین اور تھریونین کے ثمالہ کی اپنے مخصوص مقام کے طور پر فاسفوریت کرتے ہیں مگر یہ اس دوران تعین شدہ ثمالہ پر ہی فاسفوریت کا عمل پیدا کرتے ہیں اور اس کا انتخاب کرتے وقت یہ اس متعلقہ ثمالہ کی فاسفوری قبولگر کی جانب ہونے کو ترجیح دیتے ہیں اور یہ منتخب کردہ مقامات متفق متوالیہ یعنی کے دائرے میں ہوتے ہیں تاکہ خامرے کی ہمہ گیری قائم رہے۔
ان کی انتخابیت کے سلسلے میں ایک آخری اہم بات یہ کہ ان میں سے بہت سے ایسے ہوتے ہیں جن کی اپنے اپنے کاذب رکیزوں یا کے ذریعہ مانعیت یا ہوتی ہے یعنی وہ کاذب رکیزے انکو ان کے کام سے روکنے کی طاقت رکھتے ہیں اور ایسا اس وجہ سے ہوتا ہے کہ یہ کاذب رکیزے بھی دراصل اصل اور سچے رکیزوں کی طرح ان خامروں کے مہمیزی شگافوں میں جڑنے کی صلاحیت رکھتے ہیں۔
اگر ان کاذب رکیزوں کو کسی طرح سے ہٹا دیا جائے تو اس طرح کے مہمیز شگاف خالی ہوجاتے ہیں اور یہ دوبارہ اپنا کام شروع کرسکتے ہیں یا کردیتے ہیں۔
جیسا کہ اوپر کے بیان میں اندازہ ہوا کہ یہ اصل میں ایک طرح کا حرکی خامرہ یعنی ہے اور چونکہ یہ امائنو ترشے میں فاسفورس گروہ داخل کرتا ہے یعنی اس کی فاسفوریت کرتا ہے اور چونکہ امائنو ترشے ہی لحمیات بناتے ہیں لہذا اس قسم کے حرکی خامرے کو لحمیاتی حرکی خامرہ بھی کہتے ہیں۔
چونکہ ان متفق متوالیات کے مقامات پر جو جو رکیزہ کے ثمالات ہوتے ہیں وہ اس خامرے یعنی میں موجود مہمیزی شگاف کے ساتھ کئی مقامات پر تعلق پیدا کرتے ہیں یا اس سے جڑتے ہیں (یہ جڑنے کا عمل عام طور پر آبگریزی قوتوں اور آئنی بند کے ذریعہ ہوتا ہے) اور وجہ سے یہ اس بات کی علامت ہے کہ یہ خامرے عام طور پر کسی ایک رکیزے کے لیے مخصوص نہیں ہوتے بلکہ ایسے رکیزوں کے ایک خاندان کی فاسفوریت کرسکتے ہیں جو مشترکہ پہچان کی ترتیب یا متوالیت رکھتے ہوں۔
ان حرکی خامروں یعنی کے مہمیزی ساحات کیمیائی طور پر بہت محفوظی ہوتے ہیں، اس کا مطلب یہ ہوا کہ ان میں عرصہ دراز سے اپنے وراثوں یا کو محفوظ رکھنے کی صلاحیت چلی آ رہی ہے اور اسی وجہ سے انکو بنانے والے وراثے یا جینز میں پایا جانے والا اختلاف ہی دراصل ان کے ذریعہ الگ الگ رکیزوں کی فاسفوریت کا باعث بنتا ہے۔
مذکورہ خامرے کو جسم میں رونما ہونے والے مختلف افعال سے نظم میں رکھا جاتا ہے مثال کہ طور پر میں پیدا ہونے والا کوئی نقصان یا خرابی، اس کے علاوہ اسے مختلف کیمیائی مرکبات کے ذریعہ سے بھی نظم میں رکھا جاتا ہے جن میں مندرجہ ذیل اہم ہیں۔
نظمیت دراصل کو کہا جاتا ہے اور اس سے مراد یہ ہوتی ہے کسی کیمیائی مادے کو جسم میں کس طرح دوسرے مادوں کے ذریعہ نظم و ضبط میں رکھا جاتا ہے۔
" علی نے کہا کہ اللہ قران میں فرماتا ہے کہ جب اُس نے حضرت آدم کی صلب سے اولاد کو پیدا کیا توانہیں اپنی جانوں پر گواہ کیا اور سوال کیا کہ کیا میں تمہارا رب نہیں ہوں؟
اور اس پتھر کے دو لباور دو آنکھیں تھیں، چنانچہ اللہ کے حکم سے اس نے اپنا منہ کھولا اور یہ صحیفہ اس میں رکھ دیا اور اس سے کہا کہ میرے عبادت گذاروں کو جو حج پوراکرنے آئیں، اُن کو اس بات کی گواہی دینا۔
اور میں رسول اللہ سے سنا ہے:”اس کالے پتھر کو قیامت کے روز لایا جائےگا اور اس کو زبان عطا کی جائے گی جو اُن لوگوں کی شہادت دے گی جوتوحید پر قائم تھے اور اپنے فرائض انجام بجا لاتے تھے۔
اس لیے قرآن مجید تو تعریف خدا ہے اور خدا پاک نے تعریف محمد خود بیان کی ہے قرآن مجید میں اور قرآن مجید کے معنی ہیں تحقیق حدیث مبارک سے جس کے لیے یہ خوشحالی کا زمانہ ہے اور یہ سب سے زیادہ ہوگی اور وہ ہی ایک دوسرے سے رابطہ رکھنے والے افراد کی زندگی میں سکون حاصل کرنے کی ضرورت ہے۔
عمر ابن خطاب مسجد میں آئے اور حجر اسود کے پاس آ کرکھڑے ہو گئے اور پھر حجر اسود سے مخاطب ہو کر کہا کہ تو ہر صورت میں پتھر ہے اور تو نہ کچھ فائدہ پہنچا سکتا ہے اور نہ ضرر۔
حضرت علی نے فرمایا کہ جب اللہ تعالیٰ نے حضرت آدم کی صلب سے اولاد کو پیدا کیا تو انہیں اپنی جانوں پرگواہ کیا اور سوال کیا کہ کیا میں تمہارا رب نہیں ہوں؟
ترجمہ:پھرقسم ہے آپ کے رب کی یہ لوگ ایماندار نہ ہوں گے جب تک یہ بات نہ ہو کہ ان کے آپس میں جھگڑے واقع ہو اس میں یہ لوگ آپ سے تصفیہ کراویں؛ پھرآپ کے اُس تصفیہ سے اپنے دلوں میں تنگی نہ پاویں اور پورے طور پر تسلیم کر لیں۔
امام شافعیؒ نے اپنی کتاب الرسالۃ میں آیت قرآنی "وَمَاأَنْزَلَ عَلَيْكُمْ مِنَ الْكِتَابِ وَالْحِكْمَةِ" کے بارے میں لکھا ہے کہ "اس آیت میں حکمت سے رسول اللہ ﷺ کی حدیث مراد ہے؛ کیونکہ الکتاب کے ساتھ واوِعطف کے بعد حکمت کا ذکر ہے اوراللہ تعالیٰ نے اپنی مخلوق پر اس احسان کو بیان کیا ہے جو اس نے "الکتاب" قرآن کریم اور حکمت کی تعلیم دے کر کیا ہے، اس لیے یہاں الحکمۃ سے حدیثِ رسول ہی مراد ہے، اس کے علاوہ کچھ اور مراد لینا درست نہیں ہے"۔
سنن الدارقطني:كِتَابٌ فِي الأَقْضِيَةِ وَالأَحْكَامِ وَغَيْرِ ذَلِكَ، كتاب عمر رضي اللہ عنہ إلى أبي موسى الأشعري، رقم الحديث: 3926 ؛
نیز جوشخص حکم رسول کو نہ مانے اسے قرآن نے مؤمن قرار نہیں دیا ہے اور قرآن میں یہ کہا گیا ہے کہ وہ شخص اس دنیا میں مصیبت میں مبتلا رہے گا اور آخرت میں دردناک عذاب چکھے گا، چنانچہ ارشادِ خداوندی ہے:
"فَلَاوَرَبِّكَ لَايُؤْمِنُونَ حَتَّى يُحَكِّمُوكَ فِيمَا شَجَرَ بَيْنَهُمْ ثُمَّ لَايَجِدُوا فِي أَنْفُسِهِمْ حَرَجًا مِمَّا قَضَيْتَ وَيُسَلِّمُوا تَسْلِيمًا"۔
عَنْ أَبِي هُرَيْرَةَ، عَنِ النَّبِيِّ صَلَّى اللَّهُ عَلَيْهِ وَسَلَّمَ، قَالَ : " سَيَأْتِيكُمْ عَنِّي أَحَادِيثُ مُخْتَلِفَةٌ، فَمَا جَاءَكُمْ مُوَافِقًا لِكِتَابِ اللَّهِ وَلِسُنَّتِي فَهُوَ مِنِّي، وَمَا جَاءَكُمْ مُخَالِفًا لِكِتَابِ اللَّهِ وَلِسُنَّتِي فَلَيْسَ مِنِّي "
حضرت ابو ہریرہ رضی اللہ عنہ، نبی صلے اللہ علیہ وسلم سے مروی ہیں کہ میری طرف سے کچھ اختلافی احادیث آئینگی، ان میں سے جو "کتاب اللہ" اور "میری سنّت" کے موافق ہونگی، وہ میری طرف سے ہونگی۔
"تَرَكْتُ فِيكُمْ أَمْرَيْنِ لَنْ تَضِلُّوا مَاتَمَسَّكْتُمْ بِهِمَا كِتَابَ اللَّهِ وَسُنَّةَ رَسُوْلہِ"۔
وائرس کو اس طریقے سے ڈیزائن کیا جاتا ہے کہ وہ ایک کمپیوٹر سے دوسرے کمپیوٹر میں منتقل ہوتے وقت یوزر کے علم سے بچ جائیں اور پتہ بھی نہ لگے کہ وائرس داخل ہوچکا ہے۔
جب وائرس کمپیوٹر میں داخل ہو جائے تو وہ کمپیوٹر کو اپنے کنٹرول میں لے لیتا ہے وائرس کی ان ہدایات کوجو کسی سسٹم کو خراب کرنے کا باعث بنتی ہے کہا جاتاہے تاہم کسی بھی فال یا پیغام کو خراب کر دیتاہے یا پھر اس کو بدل دیتا ہے۔
اور بھی ایسے پروگرام ہیں جو کمپیوٹر پروگرام کے لیے نقصان دہ ہے لیکن ان میں یکساں طور پر یہ دونوں باتیں نہیں پائی جاتیں کہ وہ خودبخود ایک کمپیوٹر سے دوسرے کمپیوٹر میں منتقل ہوجائیں اور پھر ان کا کھوج بھی نہ لگایا جاسکے۔
یہ کسی کھیل کی صورت میں آسکتے ہیں اور پھر اپنا کام دکھاتے ہیں ان میں سے بعض پروگرامز ایسے ہیں جو اس وقت تک عمل پزیر نہیں ہوتے جب تک وہ ایک خاص تاریخ یا وقت کو نہ پالیں۔
اور پھر کسی مخصوص حرف کو یوزر ٹائپ نہ کرے ایسے بھی نقصان دہ پروگرامز سامنے آتے ہیں جو اپنے آپ کو کاپی کرتے رہتے ہیں یہاں تک کہ ان کا حجم کمپیوٹر کی میموری پر حاوی ہوجاتا ہے اور اس طرح کمپیوٹر کا کا م سست پرجاتا ہے۔
جیسا کہ اوپر بیان کیا گیا ہے کہ وائرس ایک کمپیوٹر سے دوسرے کمپیوٹر میں منتقل ہوتے ہیں اور جب وہ اپنا کام شروع کر دیں تو پھر وہ کسی بھی فلیش ڈسک یا ہارڈڈرائیو جو ایک کمپیوٹر سسٹم کا حصہ ہے ان میں منتقل ہوجاتا ہے۔
اور اس طرح سارے نیٹ ورک اور دوسرے کمپیوٹرز میں خرابیاں پیدا کرنے لگ جاتاہے ایسے وائرس عام طور پر کی نسبت میں زیادہ پائے جاتے ہیں کیونکہ ان پروگرامز کو سی ڈیز یا فلیش ڈسک کے ذریعے پھیلایا جاتاہے۔
وائرسز صرف اس وقت عمل پزیر ہوتے ہیں جب ان کے پروگرام کو استعمال کیا جائے لہذا اگر کوئی کمپیوٹر کسی انفکٹڈنیٹ ورک سے منسلک ہے ضروری نہیں کہ اس کمپیوٹر خرابی پیدا ہو تاہم ایسے وائر س پروگرام ہیں جو کمپیوٹر یوزر کو لالچ دے کر اپنا پروگرام استعمال کرواتے ہیں۔
اس کے برعکس بعض ایسے وائرس ہیں جو کسی اچھے پروگرام کے ساتھ اٹیچ ہوجاتے ہیں لہذا جب ان پروگرام کو چلایا جاتا ہے تو وائرس بھی ایکٹو ہوجاتے ہیں۔
یہ پروگرام کسی کے علم میں لائے بغیر خود سے اپنے آپ کو پھیلاتا ہے اور ایکٹو ہونے کے لیے کسی کی مدد کا محتاج نہیں ہوتا یعنی خود بخود ایکٹو ہوجاتا ہے یہ عام طور پر انٹر نیٹ کے ذریعے پھیلتا ہے جس میں یوزر کو کوئی ای میل کھولنے کے لیے کا جاتا ہے جس کے ساتھ انٹر نیٹ ورم کو اٹیچ کر دیا جاتا ہے۔
اس پے لوڈ میں ایسی ہدایات ہوسکتی ہیں کہ یہ خود بخود ان لوگوں تک پہنچ جائے جن کو آپ ای میل کرتے ہیں یا جن کے ای میل کے ایڈریس آپ نے م س آﺅٹ لک یا ایڈریس بک میں لکھ رکھے ہیں۔
یعنی آپ کو دلچسپ ناموں کے ذریعے لالچ دے کر کسی پروگرام کو چلانے پر آمادہ کرتا ہے یا ای میل کے ساتھ آنے والی اٹیچ مینٹ کو اوپن یا ڈاﺅن لوڈ کرنے کے لیے ہدایات دی جاتی ہیں۔
قدیم یونانی روایات کے ٹروجن ہارس کی طرح وائرس کی یہ قسم عام بے ضرر پروگرام یا سوفٹ وئیر کے ساتھ اپنے آپ کو اٹیچ کر لیتی ہے اور اس پروگرام کو چلانے سے یہ بھی ایکٹو ہوکر اپنا کام شروع کردیتا ہے۔
کمپیوٹر وائرس ایسا پروگرام ہے جو اپنے آپ کو ایک سے دوسرے کمپیوٹر میں داخل کرتا ہے اور جس میں بھی وہ داخل ہوتا ہے اس کے ہارڈوئیر یا سوفٹ وئیر میں چھیڑ چھاڑ کرتا ہے۔
مسلم سائنسدان الجزاری اپنی ایک کتاب بنام الجامع بين العلم و العمل النافع فی صناعة الحيل میں پچاس کے قریب با اشکال اختراعات کا بیان کرتا ہے جس میں سے ایک سامنے کی بالائی شکل میں دیکھی جاسکتی ہے۔
ان اختراعات میں سے کئی ایسی ہیں کہ جو اس بات کو ثابت کرتی ہیں کہ جدید انجن کا تصور اور اس کی جانب پیشقدمی سب سے پہلے مسلم سائنسدانوں کی جانب سے ہوئی۔
الجامع بين العلم و العمل النافع في صناعۃ الحيل، الجزاری کی وہ کتاب ہے کہ جس نے مغرب میں ہندسیات کو متعارف کرایا اور اس کا انگریزی ترجمہ کے نام سے نے کیا۔
ہو سکتا ہے کہ کتاب فی معرفہ الھندسیۃ دراصل اس اصل کتاب کا ہی کوئی جز ہو کیونکہ وزارت تقافت انقرہ کی جانب سے شائع کیا جانے والا اس کتاب کا نسخہ یہی عربی نام اور انگریزی نام ظاہر کرتا ہے جو اوپر درج ہیں اس بارے میں مزید تحقیق کی ضرورت ہے۔
اس کے بعد متعدد اسباب کی وجہ سے اندلس اور بغداد جیسے علمی مراکز خاموش ہو گئے، بيت الحكمۃ کو تاراج کر دیا گیا تو یہ معلومات لاطینی میں ترجمہ ہو کر نئے تخیلات کو بیدار کرتی رہیں اور کوئی چھ صدیوں کا سفر طے کرنے کے بعد سائنسی ترقی کو 1854ء میں 4-ضربہ محرکیہ کی منزل تک لے آئیں جب اور نے انجن کی اس سب سے زیادہ مفید شکل کو اس کی موجودہ شکل میں پیش کیا، جس کے چھ برس بعد فور سٹروک انجن کا پہلا قسم اولیہ نمونہ وجود میں آیا۔
ایک اہم بات یہ ہے کہ 1862ء میں ہی یہ تخیل بالکل جداگانہ طور پر ایک فرانسیسی مہندس، نے بھی سوچ لیا تھا، اس کے علاوہ ایک جرمن انجینئر نیکولاوس آٹو کے بارے میں بھی یہی کہا جاتا ہے کہ اس نے 1876ء میں اس کا اپنے طور پر جداگانہ تصور پیش کیا تھا (آخری دو بیانات انگریزی ویکیپیڈیا سے لیے گئے ہیں جنکا حوالہ درکار ہے)۔
مدخول / تحریضی ضربہ --- یہ چار ادوار کا پہلا مرحلہ ہوتا ہے جس میں ایک 4-ضربہ محرکیے کا مضخت نیچے کی جانب حرکت کرتا ہے اور اس طرح اپنے پیچھے ایک جزوی خلا سا پیدا کردیتا ہے جس میں ایندھن / ہوا کا آمیزہ داخل ہوجاتا ہے۔
پچکاؤ ضربہ --- اس پچکاؤ مرحلے میں پہلے مرحلے کی داخل ہونے والے ایندھن پر دباؤ ڈال کر اس کو پچکایا جاتا ہے اور ایسا مضخت کے واپس اوپر کی جانب آنے کی وجہ سے ہوتا ہے۔
اب اگر 4-ضربہ محرکیہ ہو تو اس پچکے ہوئے ہوا و ایندھن کے آمیزے کو ایک شرارہ سے بھڑکا دیا جاتا ہے اور اگر ڈیزل محرکیہ ہو تو یہ بذات خود اپنے ہی دباؤ کی حرارت سے متحرق ہوجاتا ہے۔
فور سٹروک انجن آج کے زیادہ تر خودمتحرک ، خواہ وہ کوئی کار ہو، کوئی ٹرک ہو، کوئی بس ہو یا پھر کوئی موٹر سائیکل ؛ وہ اپنی حرکت کی خاطر جو داخلی احتراقی محرکیات استعمال کرتے ہیں وہ عام طور پر ایک فور سٹروک انجن ہی کی قسم کے ہوتے ہیں۔
انتظار حسین اردو افسانے کا ایک معتبر نام ہونے کے ساتھ ساتھ اپنے اسلوب اور بدلتے لہجوں کے باعث پیش منظر کے افسانہ نگاروں کے لیے بڑا چیلنج تھے۔
پرانی اقدار کے بکھرنے اور نئی اقدار کے سطحی اور جذباتی ہونے کا دکھ اور اظہار کے ضمن میں بہت سی جگہوں پر انداز اور لب و لہجہ ترش ہو جاتا ہے۔
وہ علامتی اور استعاراتی اسلوب کو نت نئے ڈھنگ سے استعمال کرنے والے افسانہ نگار تھے، لیکن اپنی تمام تر ماضی پرستی اور مستقبل سے فرار اور انکار کے باوجود ان کی تحریروں میں ایک عجیب طرح کا سوز اورحسن ہے۔
مینج میں تمام پوسٹ کا ریکارڈ ہوتا ہے ان کی تاریخ بدل سکتے ہیں،موضوع بدل سکتے ہیں، ترمیم کر سکتے ہیں یا پھر سرے سے تحریروں کو ختم کر سکتے ہیں۔
البتہ اکتوبر 2007ء میں پرویز مشرف کے صدارتی انتخاب پر عدالت اعظمی چند روز میں فیصلہ سنانے والی تھی جس کے تحتپرویز مشرف کو صدارتی عہدہ 15 نومبر 2007ء کے بعد خالی کرنا پڑ سکتا تھا۔
اسی دوران جناب افتخار چودھری کی سربراہی میں عدالت عظمی کے سات رکنی محکمہ نے عبوری حکم میں ہنگامی حالت کے نفاذ کو غیر قانونی قرار دیتے ہوئے معطل کر دیا اور فوج اور انتظامیہ کو حکم دیا کہ آمر کے غیر قانونی حکم کی تعمیل نہ کی جائے۔
واضح رہے کہ عدالت اعظمی کا ایک گیارہ رکنی محکمہ منصف جناب جاوید اقبال کی سربراہی میں پرویز مشرف کے صدارتی انتخاب پر چند دنوں میں فیصلہ سنانے والا تھا اور اس بات کا قوی امکان تھا کہ فیصلہ فوجی آمر کے خلاف ہو گا۔
اس کے علاوہ امریکا کی شہ پر مشرف کی طرف سے بینظیر بھٹو کو عام معافی دینے کے حکم پر بھی عدالت عظمی نظر ثانی کر رہی تھی، جس سے بینظیر کو اقتدار میں شریک کرنے کا امریکی منصوبہ کھٹائی میں پڑ سکتا تھا۔
عدالت عظمی غیر قانونی طور پر "دہشت گردی" کے شبہ میں خفیہ ایجنسیوں کی تحویل میں لیے گئے افراد کو رہائی دلانے کے لیے بھی حکومتی اداروں کو آڑے ہاتھوں لے رہی تھی، جو دہشت پر جنگ میں مشغول مغربی حکومتوں کو ناپسند تھا۔
مشرف نے اپنی تقریر میں عدلیہ کو بھونڈے انداز میں نشانہ بنایا اور شکوہ کیا کہ کچھ منصفین ملکی مفاد کے خلاف کام کر رہے تھے اور "دہشت گردوں" کو رہائی دلوا رہے تھے۔
اس دن پرویز مشرف کی نظر بندی کی افواہ نے بھی زور پکڑا اور میڈیا پر بندش کی وجہ سے اس افواہ نے چند گھنٹوں میں پورے پاکستان کو لپیٹ میں لے لیا۔
14 نومبر کو تحریک انصاف کے سربراہ عمران خان جامعہ پنجاب پہنچے جہاں انھوں نے فوجی آمر کی حرکات کے خلاف طلبہ کے جلوس کی قیادت کرنے کے بعد کھلے عام گرفتاری دینا تھی۔
اسلامی جمعیت طلبہ کے غنڈوں نے جامعہ میں عمران سے بدتمیزی کی اور انھیں حبسِ بیجا میں رکھا اور بعد ازاں پولیس نے عمران خان کو گرفتار کر لیا۔
اگرچہ "ہنگامی حالت" کا مقصد عدالت عظمی کو خاموش اور فوجی آمر کے تابع کرنا تھا، مگر مغربی ممالک کے رد عمل میں اعلی عدالتوں کے منصفین کو بجال کرنے کا مطالبہ نہیں ملتا۔
11 نومبر کو پرویز مشرف نے اخبار نویسوں سے بات چیت جرتے ہوئے عدلیہ اور منصف اعظم پر الزامات لگائے اور اگلے انتخابات "ہنگامی حالت" کے زیرسایہ کرانے کا عندیہ دیا۔
جناب افتخار چودھری نے پرویز مشرف کے الزامات مسترد کرتے ہوئے کہا کہ عدالت کے خلاف کارروائی کا ایک مقصد انتخابات میں دھاندلی کے ذریعہ اپنے من پسند امیدواروں کا کامیاب کروانا ہے۔
پرویز مشرف کی متنازع حکومت نے 4 دسمبر 2007ء کو اعلان کیا کہ "ہنگامی حالت عبوری حکم" کے تحت حلف نہ اُٹھانے والے اعلی عدالتوں کے 37 منصفین کو برطرف کر دیا گیا ہے۔
یاد رہے کہ انتخابات کا 8 جنوری 2008ء کے لیے اعلان کیا جا چکا ہے، تاہم سیاسی جماعتیں اس تذبذب میں مبتلا ہیں کہ ان میں حصہ لیا جائے یا نہ۔
19 نومبر کو فوجی آمر کی ہاتھ سے چنے ہوئے منصفین نے عدالت عظمی کی عمارت میں بیٹھ کر پرویز مشرف کے صدارتی انتخابات پر اعتراضات باہر پھینک دیے۔
منصف اعظم افتخار چودھری نے پرویز مشرف کی طرف سے اپنے یورپی دورہ میں منصف اعظم کے خلاف الزاماتی بیانات کے جواب میں ایک خط میں پرویز مشرف کو انتہا پسند فوجی جرنیل قرار دیا جس نے اپنی خاطر 60 منصفین کو ٹھکانے لگا دیا، جس کی مثال دنیا کی تاریخ میں نہیں ملتی۔
اس ادارے کی سیاہ کاریوں میں متحدہ مجلس عمل کے تعاون سے سترھویں ترمیم منظوری اور اپنے آخری دنوں میں مسلم لیگ ق کی اکثریت سے فوجی تاخت کی تائید شامل تھے۔
17 دسمبر کو اسلام آباد پولیس نے طلبہ، وکلا اور سرگرم ارکان کو منصف اعظم افتخار چودھری کی رہائش گاہ کی طرف جانے سے روکنے کے لیے تشدد کا استعمال کیا جس میں متعدد افراد زخمی ہو گئے۔
8 نومبر 2007ء کو متحدہ مجلس عمل اور جماعت اسلامی کا سربراہی اجلاس منصورہ، لاہور میں پولیس کی مداخلت کی وجہ سے نہیں ہو سکا، جس پر قاضی حسین احمد نے احتجاج کا بیان دیا ہے۔
18 فروری 2008ء کے انتخابات کے موقع پر پرویز مشرف نے افتخار چودھری کو "زمین کا گند" قرار دیا اور کہا کہ وہ نئے منتخب وزیراعظم کے "باپ" کا کردار ادا کریں گے۔
5 فروری 2008ء کو ملک کی تاریخ میں پہلی بار سابق فوجیوں، جن میں متعدد اعلی افسر شامل تھے، کی طرف سے پرویز مشرف کی حکومت کے خلاف عوامی مظاہرہ کیا گیا۔
سابق فوجیوں کی انجمن نے پرویز مشرف پر زور دیا کہ وہ صدارت کا عہدہ ملکی مفاد میں چھوڑ دیں کیونکہ وہ ایک تقسیم کرنے والی شخصیت بن چکے ہیں۔
آل انڈیا کانگریس اور آل انڈیا مسلم لیگ کی عبوری حکومت میں شمولیت کے باوجود بھی کابینہ مشن پلان کے طویل المعیاد منصوبے پر عمل درآمد نہ ہو سکا۔
ان حالات پر قابو پانے کے لیے اور انتقال اقتدار کا مرحلہ پر امن طریقے سے پایہ تکمیل تک پہنچانے کے لیے برطانیہ کی حکومت نے لندن میں ایک گول میز کانفرنس کا انعقاد کیا۔
آل انڈیا کانگریس میں برطانوی وزیر اعظم کلیمنٹ ایٹلی کابینہ مشن کے اراکین برطانوی ہند کے وائسرائے، لارڈ ویول، کانگریس کے نمائندے، لیگ کے نمائندے اور سکھوں کے ایک نمائندے بلدیو سنگھ نے شرکت کی۔
قائداعظم نے وائسرئے پر اپنا مؤقف واضح کرتے ہوئے اس بات کا اعادہ کیا کہ وہ سندھ، بلوچستان، صوبہ سرحد، پنجاب، بنگال اور آسام کے صوبوں پر مشتمل ایک آزاد اور خود مختار پاکستان چاہیتے ہیں۔
برطانوی کابینہ کے ساتھ مزید صلاح مشورہ کرنے اور اپنے منصوبے کی حتمی منظوری حاصل کرنے کی غرض سے لارڈ ماونٹ بیٹن 18 مئی 1947ء کو لندن کے لیے روانہ ہوئے۔
اس کی وضاحت کرتے ہوئے وزیر اعظم نے کہا کہ ہزمیجسٹی گورنمنٹ اختیارات ہندوستان کے ذمہ دار اور نمائندہ افراد کو منتقل کر دے گی اور انتقال اقتدار کا جو طریقہ سب سے زیادہ موزوں ہو اور ہندوستانیوں کے بہترین مفاد میں ہو، کو اپنایا جائے گا۔
اس اعلان کے ساتھ ہی مسلم لیگ کے کیمپ میں مسرت کی ایک اور لہر دوڑ گئی جبکہ نہرو اور اس کے ساتھی اس موقع پر ہندوستان کا مقدر تبدیل کرنے کی قدرت نہیں رکھتے تھے۔
دوسری طرف کانگریسی لیڈروں نے وائسرائے ہند کو یہ عندیہ دیا کہ وہ ہندوستان کی تقسیم اس صورت میں قبول کر لیں گے جس کے تحت بنگال اور پنجاب کے صوبے ہندوؤں اور مسلمانوں کے درمیان تقسیم ہوں گے اور ساتھ ہی ساتھ قیام پاکستان سے پہلے سندھ، بلوچستان، صوبہ سرحد، مغربی پنجاب اور مشرقی بنگال کے عوام کی مرضی بھی معلوم کی جائے گی۔
ان ابتدائی ملاقاتوں کے بعد وائسرائے اس نتیجے پر پہنچ گئے کہ متحدہ ہندوستان کی خواہش ایک ایسا خواب ہے جو کبھی بھی شرمندہ تعبیر نہ ہو سکے گا۔
یہ وضاحت آل انڈیا مسلم لیگ کی تشریح کے عین مطابق تھی یہی وجہ تھی کہ یہ بیان ایک طرف آل انڈیا مسلم لیگ کے لیے ایک بہت بڑی نوید سے کم نہ تھا تو دوسری طرف یہ کانگریس کے لیے صور اسرافیل ثابت ہوا۔
اس کے بعد اگلے عالمی کپ میں 2010ء میں انگلینڈ فتح یاب ہوا اور 2012ء میں سری لنکا میں ویسٹ انڈیز اور آئی سی سی ٹی/20 عالمی کپ 2014ء میں سری لنکا نے عالمی کپ اپنے نام کیا اور 2016ء آئی سی سی عالمی ٹی ٹوئینٹی کا عالمی کپ دوبارہ سے ویسٹ انڈیز کے نام رہا آئی سی سی ٹی/20 عالمی کپ 2021ء کے عالمی کپ میں آسٹریلیا نے نیوزی لینڈ کو شکست دے کر پہلی بار یہ کپ اپنے نام کیا اور آئی سی سی ٹی/20 عالمی کپ 2022ء میں انگلینڈ کی کرکٹ ٹیم نے فائنل میں پاکستان کو شکست دے کر دوسری بار ٹائٹل اپنے نام کرلیا۔
مصطفٰی ثالث کے دور میں روس کی کارروائیاں ایسی تھیں کہ معاہدہ بلغراد کی خلاف ورزی پر اراکین سلطنت کے مشورے کے بعد مجبوراً عثمانی سلطان مصطفٰی ثالث کو روس کے خلاف 1768ء میں اعلان جنگ کرنا پڑا۔
مصطفٰی ثالث کے آخری دور میں 1773ء میں بھی روس اور عثمانی افواج کے درمیان کئی معرکے ہوئے جن میں کبھی ایک فریق کو اور کبھی دوسرے فریق کو کامیابی ہوتی رہی۔
ترک اب جنگ کے اس سلسلے کا خاتمہ چاہتے تھے جبکہ نئے سلطان عبد الحمید اول اور فوجی افسران کی خواہش بھی یہی تھی لیکن علما کی ایک جماعت اس کے حق میں نہ تھی کہ جنگ ختم کر کے سلطان تاتاریوں کو اپنی سیادت سے محروم کرتے ہوئے کریمیا کے قلعے روس کو دے دے کیونکہ یہ بخارسٹ کانفرنس کی شرائط تھیں جس میں روس نے کہا تھا کہ اگر شرائط قبول نہ کرو گے تو جنگ جاری رہے گی۔
ترک صدر اعظم کے پہنچنے سے قبل ہی اس نے پیش قدمی کی اور راستے ہی میں صدر اعظم کی فوج پر حملہ کر دیا جس میں ترکوں کو شکست ہوئی اور روسی فوج نے مزید فتوحات کے لیے اپنے قدم بڑھائے۔
اسی وقت ینی چری کی بغاوت بھی ہو گئی اور حالات ایسے ہو گئے کہ ترکوں کو روس سے التوائے جنگ کی بات کرنا پڑی لیکن روس نے التوائے جنگ کی بجائے صلح کی گفتگو کی پیشکش کی۔
روس نے 21 جولائی کی تاریخ اس لیے مقرر کی کیونکہ معاہدہ پرتھ بھی اسی تاریخ کو ہوا تھا جس میں روس کو سخت ذلت اٹھانی پڑی تھی اور وہ اسی روز دوسرا معاہدہ کر کے ذلت کے اس داغ کو دھونا چاہتے تھے جبکہ مقام کا انتخاب بھی اس لیے کیا گیا کیونکہ ایک سال قبل روسی فوج کا ایک اہم جرنیل ترکوں کے ہاتھوں مارا گیا تھا اور وہ اس مقام پر اس کی یاد میں ایک یادگار معاہدہ کرنا چاہتے تھے۔
قسطنطنیہ میں مقیم روسی سفیر کو یہ حق حاصل رہے گا کہ نئے کلیسا کے کارکن پادریوں کی حمایت میں جب چاہے سلطنت کے پاس سفارش کرے اور وہ بوقت ضرورت ان صوبوں کے معاملات سلطنت میں پیش کرے اور پوری توجہ کے ساتھ ان کی سماعت ہو۔
روسی رعایا کو یروشلم کی زیارت کا حق حاصل ہوگا اور ان سے کوئی محصول بھی نہیں لیا جائے گا اور ان کی جان و مال کی حفاظت کی ذمہ داری عثمانی حکومت پر ہوگی۔
انگلستان جو پہلے ہی زور دے رہا تھا کہ نیو فاؤنڈ لینڈ یا تو کنفیڈریشن کو چنے یا پھر اپنی سابقہ ذمہ دار حکومت کو بحال کرے، اب تیسری صورت یعنی کینیڈا سے الحاق کو بھی شامل کرنے پر رضا مند ہو گیا۔
چوالیس اعشاریہ چھ فیصد نے ذمہ دار حکومت کی بحالی، اکتالیس اعشاریہ ایک نے کینیڈا سے الحاق اور چودہ اعشاریہ تین فیصد نے کمیشن آف گورنمنٹ کو چنا۔
چونکہ کسی بھی صورت کو اکثریتی ووٹ نہ مل سکا، ریفرنڈم کے اصول کے تحت سب سے کم حمایت والی صورت کو ختم کر کے باقیوں کے بیچ دوبارہ ریفرنڈم ہوا۔
دونوں ریفرنڈموں کے درمیان یہ افواہ اڑی کہ رومن کیتھولک چرچ کے بشپوں نے ذمہ دار حکومت کے حق میں ووٹ دینے کے لیے اپنے معتقدین سے کہا ہوا ہے۔
1959 میں مقامی سطح پر اختلاف پیدا ہو گیا جب صوبائی حکومت نے موراویان چرچ کو اس کے ہیبرون سٹیشن، لیبرے ڈار کو بند کرنے اور اسے جنوب میں انوئت آبادی کے علاقے میں منتقل کرنے کو کہا۔
1990 کی دہائی کے دوران اس فیصلے سے نیو فاؤنڈ لینڈ کی معیشت بہت متائثر ہوئی بالخصوص ایک مقامی آبادی کو ہجرت کر کے اپنا علاقہ چھوڑ دینا پڑا۔
اس کی مثال کچھ یوں لی جا سکتی ہے کہ کوڈ مچھلی کے شکار پر پابندی سے وہ اثر ہوا جو اونٹاریو کی معیشت پر اونٹاریو کے تمام کارخانے بند کر دینے سے ہوتا۔
1980 کی دہائی کے اواخر میں وفاقی حکومت اور کراؤن کارپوریشن پیٹرو کینیڈا اور دیگر نجی تیل کی تلاش کی کمپنیوں نے ہیبیرنیا کے تیل اور گیس کے کنوؤں کی ترقی و ترویج کے لیے کام کرنے کا معاہدہ کیا۔
1990 کی دہائی کے درمیان ہزاروں نیو فاؤنڈ لینڈروں کو گہرے سمندر میں تیل کے پلیٹ فارموں پر ملازمت دی گئی اور ہیبیرنیا کے گریویٹی بیس سٹرکچر اور ہیبیرنیا ٹاپ سائڈز کی تعمیر کے لیے بھی ملازمتیں دی گئیں۔
1949 میں کینیڈا میں شمولیت کے وقت پورا صوبہ نیو فاؤنڈ لینڈ کہلاتا تھا لیکن تب سے یہاں کی حکومت خود کو نیو فاؤنڈ لینڈ اور لیبرے ڈار کی حکومت کہتی ہے۔
روز مرہ زندگی میں تاہم کینیڈا کے باشندے ابھی تک اسے نیو فاؤنڈ لینڈ کے صوبے کے نام سے پکارتے ہیں جبکہ لیبرے ڈار کے حصے کو لیبرے ڈار کہتے ہیں۔
صورت حال اتنی بری ہو گئی کہ 11 جنوری 1841 کو دی ٹائمز، لندن نے اسے اتنی بری مثال کے طور پر پیش کیا کہ مستقبل میں آئر لینڈ ایسا ہو سکتا ہے۔